पार्ले ॲग्रो

पार्ले अ‍ॅग्रो प्रायव्हेट लिमिटेड  (पार्ले अ‍ॅग्रो  ही एक भारतीय कंपनी आहे. याच्याकडे फ्रूटी, ॲप्पी, एलएमएन, हिप्पो आणि बेली या ब्रँड्सची मालकी आहे.

इतिहास 
पार्ले अ‍ॅग्रो हा ब्रिटिश भारतात १९२९ मध्ये स्थापन झालेल्या पार्ले प्रॉडक्ट्सचा एक भाग आहे. मुंबईच्या विलेपार्ले येथील चौहान कुटुंबाची यावर मालकी होती. मूळ पार्ले कंपनीचे विभाजन चौहान कुटुंबातील वेगवेगळ्या तीन स्वतंत्र कंपन्यांमध्ये केले गेले:

 पार्ले प्रॉडक्ट्स, विजय, शरद आणि राज चौहान यांच्या नेतृत्वाखाली (पार्ले-जी, मेलोडी, मॅंगो बाइट, पॉपपिन्स, किस्मी टॉफी बार, मोनाको आणि क्रॅक जॅक या ब्रँडचे मालक)
 पार्ले अ‍ॅग्रो, प्रकाश चौहान आणि त्यांच्या मुली यांच्या नेतृत्वाखाली  ( फ्रूटी आणि ॲप्पी सारख्या ब्रँडचे मालक)
 पार्ले बिस्लेरी, रमेश चौहान यांच्या नेतृत्वाखाली

तिन्ही कंपन्या कौटुंबिक ट्रेडमार्कचे नाव "पार्ले" वापरत आहेत.

मूळ कंपनीपासून विभक्त 

पार्ले अ‍ॅग्रोची सुरुवात १९८४ मध्ये झाली. या कंपनीने शीतपेयांपासून सुरुवात केली आणि नंतर बाटलीबंद पाणी (१९९३) प्लास्टिक पॅकेजिंग (१९९६) आणि मिठाई (२००७) अशा विविध क्षेत्रात काम पसरवले. १९८५ मध्ये पार्ले अ‍ॅग्रोमधून तयार झालेले फ्रुटी हे भारतातील सर्वाधिक विक्री होणारे आंब्याचे पेय बनले.

मूळ पार्ले समुह तीन एकमेकांपासून भिन्न व्यवसायांमध्ये वेगळा करण्यात आला. पण जेव्हा पार्ले अ‍ॅग्रोने मिठाई व्यवसायात उतरली, तेव्हा पार्ले उत्पादनांचा प्रतिस्पर्धी बनला. त्यावेळेस “पार्ले” ब्रँडच्या वापरावरून वाद निर्माण झाला. फेब्रुवारी २००८ मध्ये, पार्ले प्रॉडक्ट्सने पार्ले अ‍ॅग्रोवर न्यायालयात केस केली. त्यानंतर, पार्ले अ‍ॅग्रोने आपली मिठाई उत्पादने नवीन डिझाइनच्या अंतर्गत बाजारात आणली ज्यामध्ये पार्ले ब्रँडचे नाव नव्हते. २००९ मध्ये, मुंबई हायकोर्टाने असा निर्णय दिला होता की पार्ले अ‍ॅग्रो “पार्ले” किंवा “पार्ले कॉन्फी” या ब्रँड नावाने आपली मिष्ठान्न ब्रँड विक्री करू शकेल अशा अटीवर की, त्यांनी उत्पादनावर स्पष्टपणे नमुद केलेले असेल की त्यांची उत्पादने स्वतंत्र वेगळ्या कंपनीची आहेत आणि त्यांचा पार्ले प्रॉडक्ट्सशी काही संबंध नाही. .

पार्ले अ‍ॅग्रो ब्रँड 
पार्ले अ‍ॅग्रो प्रा. लिमिटेड तीन प्रमुख व्यवसाय कार्यरत आहे:

 पेये - फळ पेय, अमृत, रस, स्पार्कलिंग पेय
 पाणी - पॅकेज केलेले पिण्याचे पाणी
 पदार्थ - मिठाई, स्नॅक्स

पार्ले अ‍ॅग्रोने १९९६ मध्ये पीईटी प्रीफॉर्म (अर्ध-तयार बाटल्या) च्या उत्पादनातदेखील विविधता आणली. त्याच्या ग्राहकांमध्ये शीतपेये, खाद्यतेल, कन्फेक्शनरी आणि फार्मास्युटिकल विभागातील कंपन्यांचा समावेश आहे.

पेये 

 फ्रूटी
 १९८५ मध्ये सुरू झालेले, फ्रूटी हा भारतातील एकमेव पेय होता जो त्यावेळी टेट्रा पॅक पॅकेजिंगमध्ये विकला जात असे. हे देशात सर्वात जास्त विक्री होणारे आंबा पेय बनले आहे. फ्रूटीच्या वेबसाइटवर काही फ्रूट मॉकटेल रेसिपी आहेत .
 ॲप्पी
 ॲप्पी क्लासिक १९८६ मध्ये एक सफरचंदाच्या रसापासून बनवलेले पेय होते. याच्या पांढऱ्या टेट्रा पाक पॅकेजिंगवर सफरचंद आणि पानाचे चित्र उपलब्ध होते. २०११ पर्यंत ते ब्लॅक टेट्रा पॅक मध्ये येते. भारतात सुरू झालेले पहिले सफरचंदाच्या रसापासून बनलेले पेय होते.
 ॲप्पी फिझ
 २००५ मध्ये सुरू झाले, ॲप्पी फिझ हे भारतातील पहिले सोडा मिश्रित सफरचंदाच्या रसापासून बनवलेले पेय आहे. हे शॅपेनच्या आकाराच्या पीईटी बाटलीमध्ये उपलब्ध आहे.
 सेंट ज्युस
 २००८ मध्ये सुरू केलेला सेंट ज्यूस ऑरेंज, मिश्रित फळ, द्राक्षे आणि सफरचंद अशा तीन प्रकारांमध्ये उपलब्ध आहे. याच्या सुरुवातीच्या वेळी, त्याचा यूएसपी "१००% रस असलेला ज्यात रंग, साखर किंवा संरक्षक घटक नाहीत" असा होता.
 एलएमएन
 एलएमएन मार्च २००९ मध्ये नॉन-कार्बोनेटेड लिंबू पेय (लिंबू पाणी) म्हणून सुरू करण्यात आले.
 ग्रॅप्पो फिझ
 २००८ मध्ये सुरू केलेले, ग्रॅप्पो फिझ हा एक स्पार्कलिंग (सोडा मिश्रित) द्राक्षाचा रस आहे. भारतात स्पार्कलिंग फळ पेय श्रेणी तयार करण्याचे श्रेय , पार्ले अ‍ॅग्रोचे विद्यमान उत्पादन ॲप्पी फिझ यांच्या धर्तीवर ग्रॅप्पो फिझ बनवलेले होते.
 ढिशूम 
 २०१२ मध्ये, पार्ले अ‍ॅग्रोने भारतातील पहिला जीरा मसाला सोडा, ढिशूम लाँच केला. हे प्रत्येक घोटामध्ये एक चवदार पंच आहे.
 फ्रिओ
 फ्रिओ ही कार्बोनेटेड पेयांची एक श्रेणी आहे. पार्ले अ‍ॅग्रो पोर्टफोलिओमध्ये एक नवीन वैशिष्ट्य आहे, ते सध्या ३ फ्लेवर्समध्ये उपलब्ध आहे - लिंबू, नारिंगी आणि कोला.
 कॅफे क्युबा
 १९ मे २०१३ रोजी लाँच केले गेलेले हे एक नवीन उत्पादन आहे. कॅफे क्यूबा एक बाटलीबंद क्यूबान कॉफी आहे, काहीस बाटलीबंद एस्प्रेसो सारखे.
 चव: थोडी साखर असलेली जास्त कॉफी, आपल्या उर्जा पातळीला उच्च करण्यास सक्रिय करण्यास मदत करते.
 बेली सोडा
 २०१० मध्ये बेली सोडा, त्याच्या उत्तेजक पॅकेजिंग आणि निर्दोष चवीसह लाँच केले. त्यांची पॅकेजिंग थीम सैनिकी रंगांनी प्रेरित आहे आणि बाटल्या देखील ग्रेनेडसारख्या बनविल्या आहेत.
 फ्रूटी फिझ
 मार्च २०१७ मध्ये लॉन्च करण्यात आलेली, फ्रूटी फिझ हा एक सोडा मिश्रित आंब्याचा रस आहे. बॉलिवूड अभिनेत्री आलिया भट्टने या उत्पादनाच्या प्रसारासाठी पार्ले अ‍ॅग्रो बरोबर करार केला होता. २५० मिली पीईटी बाटली, ५०० मिली पीईटी बाटली आणि २५० एमएल कॅनमध्ये फ्रूटी फिझ उपलब्ध आहे.

पाणी 

 पार्ले अ‍ॅग्रोने बॅले पॅकेज केलेले पिण्याचे पाणी सुरू केले आहे.
 तसेच पिण्याच्या पाण्याचे पाउचदेखील बनवलेले आहेत.

अन्न 
मिठाई

 मिंट्रॉक्स मिंट्स (२००८), दोन फ्लेवर्समध्ये पुदीना मिठाई उपलब्ध.
 बटरकप मिठाई (२००८), उकडलेली मिठाई.
 बटरकप सोफीटेस, ४ स्वादांमध्ये टॉफी उपलब्ध आहे.
 सोफटेज मिठाई, ३ फ्लेवर्समध्ये टॉफी उपलब्ध आहे.
 कच्चा आम, एक टॉफी.

खाद्यपदार्थ

 हिप्पो (२००८), सहा फ्लेवर्समध्ये उपलब्ध.
 हिप्पो नामकीन्स  ही भारताच्या विविध भागातील पारंपारिक स्नॅक्सची प्रतवारी आहे. हिप्पो नामकीन्स आता सात पारंपारिक भारतीय स्नॅक्सच्या श्रेणीत उपलब्ध आहेतः आलु भुजिया, चना डाळ, मूंग डाळ, सेव भुजिया, मसाला शेंगदाणे, खट्टा मीठा, नवरतन मिक्सचर.

हे सुद्धा पहा 

 फ्रूटी
 ॲप्पी फिझ

संदर्भ

बाह्य दुवे 

 अधिकृत संकेतस्थळ
 फ्रूटी 

मुंबई मधील कंपन्या